
[bookmark: _Toc57911967]Bevezető értékelése
A területfejlesztési koncepció bevezetője több ponton tartalmaz olyan megállapításokat, illetve hivatkozik olyan dokumentumokra, melyek a készítés idejében releváns információkat tartalmaztak, de amelyek mára okafogyottá váltak. Ilyenek a 2014-20-as tervezési ciklusra, valamint az Európai Unió 10 éves stratégiáját képező Európa 2020-ra vonatkozó megállapítások. A bevezető szerepeltetése nem javasolt a továbbiakban a nem releváns információk okán, egyébként sem képezte szerves részét a dokumentumnak.

[bookmark: _Toc57911968]Budapest jövőképe
	BUDAPEST ÉLHETŐ ÉS VONZÓ, EGYEDI KARAKTERŰ FŐVÁROS, AZ ORSZÁG ÉS A VÁROSTÉRSÉG INNOVATÍV GAZDASÁGI ÉS KULTURÁLIS KÖZPONTJAKÉNT AZ EURÓPAI VÁROSHÁLÓZAT MEGBECSÜLT TAGJA.


	Budapest 
az európai nagyvárosok hálózatának meghatározó tagjaként potenciáljából eredően a várostérséggel együttműködve a tágabb európai és globális térből kapott impulzusokat közvetíti az ország más területei felé, ezért szerepe és fejlődése az ország egészére kihat.
aktív szerepet vállal az ország fejlődése érdekében a nemzetközi térben, sikeresen kapcsolódik be a globális munkamegosztásba. 
a kelet-közép-európai térség gazdasági vezető ereje, innovációs és kulturális központja, mely szerepeket elsősorban a gazdasági tevékenységek tudástartalma és kreatív alapú fejlesztése révén tölti be. 
piacvezető az alacsony energiafelhasználású, de magas hozzáadott értékű termékek és szolgáltatások előállításában, az ilyen jellegű ágazatokba irányuló befektetések vonzásában.
Európai viszonylatban élenjáró a fenntartható gazdasági modell megvalósításában, amelynek bázisa a hálózatba szerveződő kutató-fejlesztő, oktatási és üzleti (piaci) rendszer.
adottságait és helyzeti potenciálját tekintve híd szerepet tölt be a környező tájak, civilizációk között, különböző kultúrák, gazdaságok és emberek találkozóhelye. 
környezetének fejlesztését megfontoltan, az értékeket és az érintettek érdekeit messzemenően figyelembe véve végzi. 
sokszínű, egyedi karakterű főváros, amely népességét megtartva magas életminőséget és esélyegyenlőséget biztosít lakóinak, akik erősen kötődnek lakhelyükhöz.

	A jövőképben megfogalmazott alapvetések továbbra is időszerűek, a város ma is elsődleges szerepet tölt be az ország életében, továbbra is cél, hogy aktívan kapcsolódjon a nemzetközi térbe, valamint, hogy a térség vezető gazdasági, innovációs és kulturális erejévé váljon. Továbbra is elsődleges szempont a fenntarthatóság és klímavédelmi szempontok alapján vezérelt fejlődés, a magas életszínvonal és esélyegyenlőség biztosítása.




[bookmark: _Toc57911969]Budapest fejlesztésének elvei és átfogó céljai
[bookmark: _Toc57911970]Fejlesztési alapelvek
Az élhetőség a környezet, a gazdaság, a társadalom eredményei szerint értékelhető kritérium, mely alapvető elvárás a városi lét szempontjából, egyben kifejezi, hogy a koncepció középpontjában alapvetően az ember áll.
A fenntarthatóság olyan fejlődési folyamatot jelent, amely kielégíti a jelen szükségleteit anélkül, hogy csökkentené a jövendő generációk képességét arra, hogy saját szükségleteiket kielégítsék. Az erőforrások optimálisabb használata kell, hogy meghatározó legyen, szakítva a korábbi pazarló felfogású szemlélettel.
Az esélyegyenlőség mindenki számára biztosítani kívánja a város és környezete használatát, a gazdaság által nyújtott lehetőségeket, a társadalmi igények kielégítését biztosító humán szolgáltatásokat.
[bookmark: _Toc57911971]Átfogó célok
	Budapest Főváros Önkormányzatának célja, hogy 
»	a térségi pozíció kihasználásával vonzó találkozóhellyé formálja a várost, amely emberek, kultúrák, tudományos, gazdasági és politikai tényezők együttműködésének színtere, 
»	egyben Közép-Európa, illetve az Európai Unió délkeleti térségének központja.Budapest az európai városhálózat erős tagja



	Budapest Főváros Önkormányzatának célja, hogy 
»	Budapest és térségének gazdasága minőségi gazdaságfejlődési pályára álljon és azon maradjon
»	a budapesti és térségi gazdaságélénkítés beindítása és a folyamat fenntartása összhangban legyen a fenntarthatósági szempontokkal. 
a fenntartható gazdaság a természeti-környezeti értékek őrzésén, gazdagításán, és az azt hasznosító emberi tevékenység tudástartalmának növelésén alapuljon
»	A város meglévő értékeinek adottságaival csak kreatív társadalom képes fenntartható módon gazdálkodni, ezért tudás- és készségalapra (innováció, kreativitás, oktatás, K+F, zöldgazdaság stb.) helyezett gazdaság megteremtése a stratégiai cél.Fenntartható, érték- és tudásalapú gazdaság



	Budapest Főváros Önkormányzatának célja Egészséges, harmonikus, sokszínű városi környezet


az egészséges környezet megteremtése,
Budapest értékeinek megőrzése, 
a sokszínű területhasználat és a hatékony működésű városszerkezet kialakítása,
jól kidolgozott klímastratégia létrehozása.

	Budapest Főváros Önkormányzatának célja, hogy Javuló életminőség, harmonikus együttélés


a térbeni-társadalmi különbségeket csökkentse, 
erősítse a prevenció szerepét,
csökkentse az egyenlőtlenséget az egészségi állapot területén, 
erősítse az ide érkező és már itt élő társadalmi kisebbségekkel szembeni befogadó attitűdöket, támogassa a beilleszkedést,
a főváros a támogatási és ellátó intézményhálózati rendszer működtetésével gondoskodjon a különleges figyelmet igénylő, vagy hátrányos helyzetű csoportokról,
a kultúrához, az oktatáshoz, az egészségügyi és egyéb szolgáltatásokhoz való hozzáférés esélyegyenlőségét biztosítsa.

	A fejlesztési alapelvek, valamint az átfogó célok továbbra is időszerűek. Az élhetőség, fenntarthatóság, és esélyegyenlőség egyetemes irányelvek, melyek minden modern társadalom alapját képezik. Az átfogó célok továbbra is Budapest meglévő értékeire és sokszínűségére alapozva jelölik ki azokat az irányokat, amelyek Budapest jövőjének fejlesztési alapjait képezik.




[bookmark: _Toc57911972]Budapest fejlesztésének stratégiai céljai (specifikus célkitűzések)

	[bookmark: _Toc57911973]CÉL: KEZDEMÉNYEZŐ, EGYÜTTMŰKÖDŐ TERÜLET-, VÁROS- ÉS TÉRSÉGFEJLESZTÉS


	A kezdeményező városfejlesztés lényege az önkormányzat részéről az irányító attitűd felvállalása, a koordináló, kooperáló és ösztönző szerepkör erősítése, amely a közösségi érdekek mentén történő gazdaságélénkítő kormányzást, a gazdasági faktorok orientálását, általában a kreativitás serkentését jelenti, miközben arra törekszik, hogy a lakosság és a gazdasági élet résztvevői számára megteremtse az ideális intézményi és infrastrukturális feltételeket. Mindez alapot jelent a városfejlesztés folyamatos, újratermelődő forrásainak biztosításához.
A külső források szűkülésének megállítása mellett a fenntartható felhalmozási képesség megteremtésének a belső források újratermelése irányába kell elmozdulnia, ami a foglalkoztatás növekedésének is feltétele.

	PRIORITÁS 1.1 A város- és térségfejlesztés megvalósításához szükséges intézményrendszer kiépítése


	Szervezeti rendszer kialakítása (városfejlesztő, ingatlangazdálkodó gazdasági társaságok)
Pénzügyi rendszer kialakítása (város- és területfejlesztési alapok, külföldi és magánforrások bevonása)
[image: ][image: ]
A folyamatosan változó hazai és nemzetközi gazadasági körülmények okán továbbra is szükség van a változásokra eredményesen reagálni képes szervezeti és pénzügyi rendszerre, mely biztosítja a város- és térségfejlesztés megvalósulását.

	PRIORITÁS 1.2 A város- és térségfejlesztés forrásszerkezetének átalakítása


	Fenntartható forrásteremtés, értéktöbblet visszaforgatás
Az EU fejlesztési források hatékony kihasználása ¬– hosszú távú multiplikátor- hatás biztosítása
Fejlesztési célterületek definiálása Gazdasági vezérprojektek megfogalmazása (klaszterhálózattal)
Beruházás-ösztönzés, vállalkozási kultúra fejlesztése, az innovatív mikro- és kkv-k támogatása
A megfelelő forrásszerkezet elengedhetetlen a város- és térségfejlesztés folyamatos forrásbiztosítása érdekében. A belső források visszaforgatása, a külső források hatékony kihasználása mellett továbbra is fontos a terület-, város- és térségfejlesztő erők a legjobb helyzeti energiával és sajátosságokkal rendelkező területekre való összpontosítása.

	PRITORITÁS 1.3 Önfenntartó városgazdálkodási rendszer létrehozása


	Egységes, menedzsment szemléletű fővárosi vagyongazdálkodás 
Meglévő vagyon koncentrálása, fejlesztése, bevételnövelés
Energiahatékony technológiák alkalmazása a városüzemeltetésben
Normatív városfejlesztési finanszírozás alkalmazása
A korszerű vagyongazdálkodásban a gazdasági és gazdálkodói cél a vagyon megtartása és fejlesztése, használati, illetőleg forgalmi értékének növelése, gazdasági folyamatok generálása.

	Összefoglaló értékelés: A stratégiai cél és a cél elérését támogató prioritások ma is időszerűek, a terület-, város- és térségfejlesztésben továbbra is fontos a fővárosi önkormányzat irányító szerepének erősítése, valamint a források megfelelő biztosítása, kihasználása. 
A hatékony, kiegyensúlyozott és fenntartható terület-, város- és térségfejlesztés megvalósításának szükséges feltétele, hogy Budapest kezébe vegye a kezdeményezést. Cél, hogy a lakosság, a gazdasági szereplők és a különböző intézmények magas minőségű otthonra találjanak a városban, kiváló infrastrukturális, fenntartható természeti és épített környezet, valamint megfelelő szervezeti és jogi feltételrendszer biztosításával.
A Fővárosi Önkormányzatnak olyan gazdaságpolitikát kell folytatnia, hogy a város lakói, vállalkozói és az ide látogatók minél jobban élhessenek Budapest adottságaival, lehetőségeivel, kiaknázhassák értékeit, és ennek hatásaként még pezsgőbbé tegye a város közösségi és szellemi-kulturális életét.






	[bookmark: _Toc57911974]CÉL: TUDÁSALAPÚ, VERSENYKÉPES, INNOVATÍV ÉS „ZÖLD” GAZDASÁG


	Budapest gazdaságának állapota és fejlődésének dinamikája az ország versenyképessége szempontjából kiemelt jelentőségű. Budapest gazdasági teljesítménye alapvetően befolyásolja az ország teljesítőképességét. Elengedhetetlen a város gazdasági szerkezetének nemzetközileg versenyképes, nemzetközi együttműködésekre lehetőséget adó, viszont hazai erőforrásokra, a hazai és nemzetközi befektetői tőkére egyaránt alapozó átstrukturálása.

	Gazdaság célterületei
	Turisztikai helyszínek fejlesztése

	PRIRITÁS 2.1 Technológiai innováció és tudástranszfer hatékonyságának javítása



	Kapcsolathálók létrehozása, működtetése az önkormányzat, a gazdaság szereplői, valamint a képző- és kutatóhelyek között
Rugalmas, a kereslethez alkalmazkodó munkaerő-képzés közép- és felsőfokon
Tehetséggondozás, kutatói életpálya
A kutatás, fejlesztés és innováció potenciálnövelése
A kutatás-fejlesztés és innováció területe szorosan kapcsolódik az ún. zöld gazdaság ágazataihoz, melynek köszönhetően már ma is elérhetők környezetkímélő technológiák. Továbbra is elsődleges a hatékony munkaerő képzés, a képzés területén a munkáltatókkal való együttműködés erősítése, a tehetséggondozás, valamint a gazdasági tevékenységek szerkezetének olyan irányba való eltolása, ami minél magasabb hozzáadott értéket termel, korszerű eljárásokat alkalmaz.

	PRIORITÁS 2.2 Felhasználóbarát városkormányzás kialakítása



	Komplex, minőségi üzleti infrastruktúra- és szolgáltatáskínálat, információk, kommunikáció és ügyintézés „egy kattintásra”
„Zöld” gazdaság meggyökereztetése
A gazdasági szereplők letelepedéséhez, a vállalkozások alapításához, valamint az üzletek bonyolításához továbbra is célszerű a folyamatok megkönnyítését segítő szervezeti háttér létrehozása. A „zöld” gazdaság az energiatakarékosság és a megújuló energiaforrások használata révén hatékonyságra és innovációra készteti a gazdasági szereplőket, mely továbbra is elsődleges szempont a gazdaság átrendeződéséhez.

	PRIORITÁS 2.3 Turizmus mint gazdasági húzóágazat



	Fogadási feltételek javítása
Vonzerők fejlesztése, a mai korszellem nyelvén történő megfogalmazása
Budapest arculati deficitjének ledolgozása a turizmus marketing eszközrendszerén keresztül
Budapest az ország legjelentősebb turisztikai célállomása. A turizmus közvetett és közvetlen hatásai révén a gazdaságélénkítés egyik húzóágazata, fejlesztése továbbra is kiemelt prioritást kell, hogy élvezzen.

	Összefoglaló értékelés: A versenyképes, innovatív, „zöld” gazdaság felé való eltolódás globális tendencia. Budapest nemzetközi versenyképességének szempontjából továbbra is elsődleges szempont a gazdaság ilyen irányú átstruktúrálása, annál is inkább mivel a főváros gazdasági helyzete alapvetően befolyásolja az ország teljesítőképességét is.
Az alapvető gazdaságpolitikai cél: stabil, erős, versenyképes gazdaság megalapozása, amely a meglévő munkahelyek megtartása mellett újakat hoz létre, és amely a városlakók és -használók számára képzettségüknek és készségeiknek megfelelő kiteljesedési lehetőséget és létbiztonságot nyújtó jövedelemszerzést kínál, a továbbképzés, ill. új technológiai és innovációs ismeretek folyamatos elérhetőségének biztosításával.
Elengedhetetlen Budapest gazdasági szerkezetének versenyképes, térségi és nemzetközi együttműködésekre épülő, hazai erőforrásokra és nemzetközi befektetői tőkére egyaránt alapozó átstrukturálása, a gazdaság innovatív, energiahatékony, „zöld” jellegének biztosítása és ehhez a befektetőbarát üzleti klíma, vonzó gazdasági környezet megteremtése.
Továbbra is előnyben szükséges részesíteni a gazdasági környezethez alkalmazkodni képes, magas hozzáadott értéket létrehozó ágazatokat, egyúttal erősíteni kell Budapest egyetemvárosi, K+F+I és vállalkozásbarát jellegét. A főváros innovációs jövőjének meghatározó pillérei az országos stratégia, a nemzetközi tudásáramoltatás, és az innovatív városvezetés.
A gazdaságélénkítés egyik legfontosabb eszköze továbbra is a turizmus.







	[bookmark: _Toc57911975]CÉL: PARTNERSÉG- A JÖVŐ KÖZÖS TERVEZÉSE, ÖSSZEHANGOLT FEJLESZTÉSEK BUDAPESTEN ÉS A VÁROSTÉRSÉGBEN


	Budapest fejlődése elválaszthatatlan térségi környezetétől, és fővárosi szerepe miatt az országétól is. A regionális együttműködések lehetőséget teremtenek a tervezési, fejlesztési, gazdasági és társadalmi döntések összehangolására.

	Egységes gazdasági tér- és kapcsolatrendszer
	Térségi központrendszer
	Területi együttműködés

	PRIORTITÁS 3.1 Partnerség a budapesti gazdasági tér összehangolt fejlesztése érdekében


	Partnerségi hálózatok kiépítése a funkcionális várostérségben
Összehangolt térségfejlesztés
Közös érdekek azonosítása a nagytérségi szintű döntések meghatározása érdekében
Budapest és a budapesti gazdasági térhez tartozó városok között kialakított egységes gazdasági tér európai szinten pozícionálható, ezért az együttműködés továbbra is elsődleges ezen a szinten. 

	PRIORITÁS 3.2 Partnerség Budapest és Pest megye között


	Értékteremtő képesség és gazdasági aktivitás agglomerációjának létrehozása
Tudásgazdaság, K+F+I szektor, csúcstechnológiát képező feldolgozóipar, kreatív iparágak, turizmus előtérbe helyezése
Összehangolt, koordinált fejlesztéspolitika alkalmazása
társadalmi-gazdasági bázison nyugvó, összehangolt stratégia meghatározása és kialakítására
Közlekedés összehangolt fejlesztése
Zöldfelületi elemek, ökológiai hálózatok összehangolt védelme, értékalapú fejlesztése
A Budapest és Pest megye közötti partnerség a térségi szinten összehangolt fejlesztés megvalósítása és az agglomerációs problémák hatékony kezelése érdekében továbbra is elengedhetetlen.

	PRIORITÁS 3.3 A budapesti külső kerületek és a szomszédos agglomerációs települések közötti együttműködések elősegítése


	Érdemi együttműködés kialakítása szektoronként (településcsoportonként) az érintett külső kerületek és a belső agglomerációs települések között
Közös platform létrehozása a településfejlesztési és rendezési tervek egyeztetésére
Összehangolt tervezés biztosítása a Duna mentén 
A budapesti külső kerületek és a szomszédos agglomerációs települések között – a kerület- és településközi fejlesztési és rendezési feladatok megoldására, valamint a közös integrált fejlesztési programok kezdeményezésére irányuló partnerség továbbra is elsődleges.

	PRIORITÁS 3.4 A budapesti kerületi önkormányzatok és a fővárosi önkormányzat közötti együttműködés


	A kétszintű önkormányzati rendszer szereplőinek össezhangolása a Budapestet érintő kihívásokkal szemben
Tematikus fejlesztési programok kidolgozása, mely folyamán a Főváros az adott tématerület által érintett önkormányzatokkal együttműködik
Hosszú távon is fenntartható intézményesített partnerségi együttműködés kialakítása
A huszonhárom budapesti kerületi önkormányzat és a fővárosi önkormányzat közötti együttműködés az egységes budapesti várospolitika, az összehangolt fejlesztési irányok meghatározása érdekében továbbra is fontos.

	Összefoglaló értékelés: A partnerség a terület- és településfejlesztés minden szintjén továbbra is elsődleges, hiszen Budapest és várostérsége csak együtt lehet sikeres az európai városok növekvő versenyében.
A közös sikerhez a terület- és településfejlesztés valamennyi állami, önkormányzati, gazdasági és civil szereplőjének közös érdekek alapján közös célokat megfogalmazó és összehangolt fejlesztési eszközöket alkalmazó, sokoldalú együttműködése szükséges.
Az együttműködést és a közös tervezést ki kell terjeszteni a terület- és településfejlesztési célok, valamint az alkalmazásra kerülő fejlesztési- és rendezési eszközök összehangolására, ezeken belül kiemelten: a térstruktúra közös érdekű fejlesztésének tervezésére, a térségi gazdaság fejlesztésére, a térségi zöldövezet kialakítására és a közlekedés térségileg összehangolt fejlesztésének tervezésére.






	[bookmark: _Toc57911976]CÉL: A NEMZETKÖZI SZEREPKÖR ERŐSÍTÉSE A TÉRSÉGI POZÍCIÓ KIHASZNÁLÁSÁVAL


	Átfogó cél, hogy Budapest az európai városhálózat erős tagja legyen, melynek érdekében kiemelt fontosságú a város nemzetközi, elsősorban európai szerepköreinek erősítése. Erre kiváló lehetőséget biztosít a város és térsége sajátos földrajzi pozíciója Közép-Európa és Délkelet-Európa (a Balkán) között.
Budapestnek találkozóhellyé kell válnia a nemzetközi döntéshozatal, a kereskedelem és a kultúra meghatározó szereplői számára, meg kell őrizni Budapest nemzetközi városhálózaton belül megnyilvánuló egyedülálló sajátosságait, egyedi karakterét.

Budapest egyedülálló térségi pozíciója

	PRIORITÁS 4.1 Együttműködések elősegítése


	A nagyvárosok közötti együttműködés, városdiplomácia erősítése
Az európai Duna Makro Regionális Stratégiájában való részvétel az országok közötti együttműködés elősegítésére
Budapest országon belüli szerepének megőrzése és erősítése
Budapest akkor lesz az európai városhálózat erős tagja, ha együttműködik minden lehetséges partnerrel a számára olyan komparatív előnyöket hordozó témákban, mint a humán tőke vagy a földrajzi elhelyezkedés adottságainak érvényesítése.

	PRIORITÁS 4.2 Versenyképesség növelése


	Nemzetközi szervezetek letelepedésének ösztönzése
A nemzetközi K+F+I kapcsolatok erősítése
Az összmagyarság identitásának erősítése
Kulturális központ szerep betöltése
Nemzetközi sportesemények rendezésére is alkalmas fejlesztése
Kereskedelemi közvetítő szerep fejlesztése
Turisztikai potenciál kiaknázása
Budapest akkor lesz az európai városhálózat erős tagja, ha transzfer szerepet játszik Nyugat-Kelet és Észak-Dél relációjában a kultúra, az innováció, az áruk, a tőke, a képzett munkaerő és szaktudás átadása és közvetítése terén.

	Összefoglaló értékelés: Az ország Európán belüli központi fekvéséből adódó fejlesztési potenciáljainak kiaknázása, valamint a makroregionális csomóponti funkciók erősítése a fenntarthatóság figyelembevételével továbbra is elsődleges szempontok. Az ország fővárosaként Budapestnek kiemelt szerep jut ennek megvalósításában, ezért továbbra is fontos nemzetközi szerepkörének erősítése.
A hosszú távú társadalompolitikai jövőképpel rendelkező, fejlesztéseiben aktív és ösztönző, kezdeményező budapesti városvezetés az egész ország számára lehetőségeket hordozó fejlesztési elképzeléseket kell, hogy megfogalmazzon, elsősorban a meglévő humán, kulturális, és kapcsolati tőkére támaszkodó célok és azok - erőforrásokat koncentráló - megvalósítása érdekében. A térben „elszórt” fejlesztések helyett erősen specializált és egymást erősítő, egymáshoz kapcsolódó, alrendszereket alkotó tevékenységek, mint: zöld gazdaság, vállalkozásfejlesztés, közlekedés, innováció, egészség szolgáltatások és a felsőoktatás fejlesztése lehetnek az irányadók.
Budapest kiemelt referencia szerepet játszik a nemzetközi gazdaság terjedésében. A globális üzletmenet térbeli terjedésével ennek folyamatos fenntartása továbbra is feladat.







	[bookmark: _Toc57911977]CÉL: HATÉKONY VÁROSSZERKEZET KIALAKÍTÁSA – KOMPAKT VÁROS


	A fenntartható város hatékony és kiegyensúlyozott városszerkezettel rendelkezik, kompakt és vegyes használatú, ahol előnyben részesül a közösségi, a gyalogos és kerékpáros közlekedés. 
A demográfiai változások, a klímaváltozás, valamint a globális gazdasági és pénzügyi válság miatt fel kell ismerni, hogy a kompakt város az, ami a rendelkezésre álló források ésszerű felhasználását teszi lehetővé. Fókuszálni kell a meglévő értékek megmentésére, megfelelő hasznosítására, minőségének javításra. A távlati fenntarthatóság érdekében egy-egy terület környezeti hatása és működtetésének költsége (létrehozás és ellátórendszerek üzemeltetése) az elvárható leggazdaságosabb kell, hogy legyen.

	Zöldfelületi rendszer fejlesztése
	Városrehabilitáció célterületei
	Tervezett központrendszer

	PRIORITÁS 5.1 Vegyes területhasználat kialakítása


	Kiegyensúlyozott városi térszerkezet létrehozása
A kötöttpályás közösségi közlekedés elemei fejlesztési tengelyként történő figyelembevétele
Fenntarthatóság elvének alkalmazása
Szabadterületekkel megfelelően tagolt város biztosítása
Városi parkok rendszerének fejlesztése
Zöldfelületi kapcsolatok erősítése
„Kis távolságok városa” elv alkalmazása
A területhasználat és a közlekedési rendszer térbeli összehangolása
Átjárhatatlan területek átstruktúrálása
A város indokolatlan terjeszkedésének megakadályozása
Sokrétű gazdasági területi kínálat
Társadalmi igényeknek megfelelő lakáskínálat
Élhető és fenntartható lakóterületek

	A városi területeken továbbra is a vegyes használatot kell megkövetelni, ami a helyváltoztatási igény csökkenésével is jár, így a környezetterhelés mérséklődéséhez vezet. A kiegyensúlyozott térszerkezet az egyes területek túlterhelésének csökkenését segíti elő. 

	PRIORITÁS 5.2 Barnamezős területek funkcióváltása


	Forráskoncentráció a prioritások mentén
Funkcióváltás elősegítése
Területmanagement létrehozása, korszerű, komplex modellek kidolgozása
Meglévő infrastruktúra kihasználása

	Budapest jelenleg több mint 2800 hektár barnamezős területtel rendelkezik, melyek városszerkezeti pozíciójukból adódóan, sok esetben jelentős fejlesztési potenciállal rendelkeznek. A város kompaktságát biztosító városfejlesztés célterületeinek magját a belső tartalékterületek, a barnamezős területek fejlesztése jelenti, melyek által a térségekben a szerkezeti szempontból szükséges, hiányzó funkciók a városszövetbe integrálhatók a meglévő infrastruktúra felhasználásával, ezért funkcióváltásuk továbbra is fontos prioritás.

	PRIORITÁS 5.3 Differenciált központrendszer létrehozása


	A központrendszer fejlesztése (meglévő központok fejlesztése, új központok létrehozása)
Elérhetőség javítása (a városrészek és központjaik közötti kedvező kapcsolatot biztosító közlekedési lehetőségek megteremtése)

	Budapest központjait tekintve nem jött még létre ideális térbeli rendszer, amely a város területi kiegyenlítődését, az egy-egy adott vonzásterület megfelelő szintű kiszolgálását eredményezné, ezért a differenciált központrendszer kialakítása továbbra is időszerű.

	PRIORITÁS 5.4 A Dunával együtt élő város


	Funkcióbővítés a barnamezős területek hasznosításával
Természeti adottságok kihasználása
A Duna-partok közcélú hasznosítása
Turizmus és rekreációs területek fejlesztése
Közlekedési elemek elválasztó hatásának csökkentése,
Duna-partok tehermentesítése
Gyalogos és kerékpáros kapcsolatok kialakítása a Duna szigeteivel

	A Duna alapvetően határozza meg a város szerkezetét, belső kapcsolatait, azok fejleszthetőségét és a vízpart közelében fekvő területek használatát. A Dunát szigeteivel és partjaival a mindennapi élet különleges, ugyanakkor szerves részévé kell tenni, közösségi használatának növelése és erősítése továbbra is stratégiai jelentőségű.

	PRIORITÁS 5.5 Értékvédelem- értékmentés


	A települési örökség – a történeti táj  védelme
Az egyedi értékek hatékonyabb védelme
A védett érték erőforrásként való kezelése
Komplex városrehabilitáció alkalmazása
Látványvédelem alkalmazása
A természeti értékek megőrzése
Új innovatív, fenntartható megoldások alkalmazása

	Az egyedi városkarakter, a megőrzött történetiség egyre jobban felértékelődő adottságai az európai településeknek. Az egyedi arculat kedvezően befolyásolja a város és térségének megítélését, közvetve erősíti annak gazdasági pozícióit, javítja a lakosság életminőségét. A város egyedülálló természeti és táji, valamint ezzel harmóniában lévő épített örökséggel rendelkezik, amelynek megőrzése révén tartható csak fenn a város értékei iránt megmutatkozó kiemelkedő érdeklődés.
 

	Összefoglaló értékelés: A stratégiai cél és a cél elérését támogató prioritások ma is időszerűek, az ökológiai szempontból értékes, pótolhatatlan földterületek beépítése helyett a város belső tartalékterületei kell, hogy képezzék a fejlesztések elsődleges célterületeit lakó-, gazdasági és zöldterületi fejlesztés számára egyaránt, a védett értékeink megőrzése mellett.
A fenntartható város hatékony és kiegyensúlyozott városszerkezettel rendelkezik, kompakt és vegyes használatú, ahol előnyben részesül a közösségi, a gyalogos és kerékpáros közlekedés. A demográfiai változások, a klímaváltozás, valamint a globális gazdasági és pénzügyi válságok fenyegetése miatt továbbra is törekedni kell a kompakt város elvének alkalmazására, amely a rendelkezésekre álló források észszerű felhasználását teszi lehetővé. Ennek érdekében továbbra is törekedni kell:
vegyes funkciójú, kompakt városi területhasználat és hálózati rendszer kialakítására, tiszteletben tartva a megőrzésre érdemes természeti és épített környezetet, az egyedi városkaraktert.
a közlekedési kényszerek csökkentésére, melyek következtében kisebb terhelés éri a zsúfolt területeket.
a területhasználat és az infrastruktúra hálózat fejlesztések takarékosabb megvalósítására, az új területek igénybevétele helyett a már infrastruktúrával ellátott területek váljanak a fejlesztések célterületeivé.
a közlekedési- és a területek sajátosságaihoz alkalmazkodó, differenciált központrendszer fejlesztésére.
hogy a város meghatározó eleme, a Duna is a főközpont szerves részévé váljon.






	[bookmark: _Toc57911978]CÉL: A KÖRNYEZETI ERŐFORRÁSOK VÉDELME ÉS FENNTARTHATÓ HASZNÁLATA, A TERMÉSZETI ÉRTÉKEK ÉS TÁJI ADOTTSÁGOK MEGŐRZÉSE


	A város megítélésében és ezen keresztül versenyképességének megőrzésében kiemelt szerepe van az itt lakók és dolgozók életminőségének. Ennek egyik legfontosabb eleme az egészséges környezet, amely döntően befolyásolja az egészségi, pszichés és mentális állapotunkat. Ennél fogva jelentős hatással van a városlakók fizikális és szellemi teljesítőképességére, összességében pedig a város versenyképességének egyik fő meghatározója. A város fenntartható fejlődésének egyik alapvető feltétele a természeti erőforrásokkal való takarékos gazdálkodás. A globális klímaváltozás és a városi klímában megfigyelhető változások káros hatásai fokozottan érvényesülnek a nagyvárosokban, így Budapesten is. 

	Zöldfelületi intenzitás növelése
	Ökológiai kapcsolatok biztosítása
	Zaj- és légszennyezés elleni védelem

	

	PRIORITÁS 6.1 Zöld- és egyéb biológiailag aktív felületek megőrzése, növelése


	Biológiailag aktív felületek növelése 
Új zöldterületek létesítése az ellátatlan területeken
A meglévő zöldterületek, városi terek rehabilitációja

	A környezeti elemek védelme és az élhetőség szempontjából kiemelten fontos, hogy elegendő zöldfelület és egyéb biológiai zöldfelület álljon rendelkezésre környezetünkben. A zöldfelületek és más biológiailag aktív felületek (pl. vízfelületek) növelése továbbra is Budapest teljes területén, de különösen a belvárosi területeken szükséges. Budapesten az egy főre jutó zöldterületek aránya elmarad a nemzetközi ajánlástól, emellett a zöldterületek területi eloszlása is egyenetlen. Ezért továbbra is szükségszerű új, közcélú zöldterületek (városi parkok, közparkok, közkertek) kialakítása. Az alulhasznosított parkok funkciókínálatát a kor rekreációs igényeinek megfelelően kell kialakítani.

	PRIORITÁS 6.2 Természeti- tájképi értékek megőrzése


	Természeti és táji értékek megőrzése
Ökológiai kapcsolatok biztosítása
Tájképi értékek védelme

	A fővárosi élőhelyek a nagyvárosi terjeszkedés ellenére is fajgazdagok maradtak, biodiverzitásuk magas, emellett a tájképi adottságok és értékek is egyedülálló vonzerőt adnak a városnak. Mindezek védelme és fejlesztése a város fenntartható fejlődésének záloga. Az ökológiai hálózat mind térségi, mind belső kapcsolati rendszerében egyaránt szükséges a meglévő kapcsolatok erősítése, az egybefüggő, még beépítetlen „zöld zónák” védelme, valamint a hiányzó kapcsolatok kialakítása.

	PRIORITÁS 6.3 Zaj- és légszennyezés csökkentése


	A kibocsátások (emisszió) csökkentése
A lakossági érintettség csökkentése

	A város lakóinak egészségi állapotát jelentős mértékben meghatározza a környezeti elemek állapota. A kedvezőtlen levegőminőségi állapot és a jelentős zajterhelés továbbra is a legsúlyosabb környezeti problémaként jelentkeznek Budapesten. Minimális célkitűzés, hogy a lakosság terheltsége, érintettsége ne növekedjék, hosszabb távon pedig az folyamatosan csökkenjen.

	PRIORITÁS 6.4 Korszerű hulladékgazdálkodás és talajvédelem


	A keletkező hulladékmennyiség csökkentése
A hulladék újrahasznosítási arányának növelése
Potenciális szennyezőforrások felszámolása
Termőföldek védelme
A köztisztaság javítása

	Budapest területén a korábbi ipari tevékenységekből eredően továbbra is számos olyan létesítmény, potenciális szennyezőforrás található, melyek térségében beavatkozást igénylő talaj-, és talajvíz szennyezettséggel kell számolni. A szennyezettségek felszámolása, és további szennyezések megakadályozása kiemelten fontos az élhető városi környezet megteremtéséhez. Budapesten begyűjtésre kerülő hulladékok hasznosítási aránya elmarad a kívánttól, a szelektív hulladékgyűjtés fejlesztése ellenére a hulladékok jelentős része továbbra is hasznosítás nélkül kerül ártalmatlanításra. Az egyre szigorodó EU-s követelményekkel összhangban a keletkezett hulladékok minél nagyobb arányát kell visszavezetni a használatba: újrahasználat révén, vagy feldolgozás után hasznosítva, más lehetőség hiányában energetikailag hasznosítva. A város köztisztasági helyzetét továbbra is Budapest nem megfelelő környezeti sajátosságai között tartják számon az itt élők.

	PRIORITÁS 6.5 Korszerű vízgazdálkodás


	Mindenki számára elérhető, jó minőségű ivóvíz biztosítása
A keletkező szennyvizek 100%-ban történő megtisztítása
Csapadékvizek hasznosítása
Kisvízfolyások rendezése
Árvízvédelmi megújulás

	Meghatározó jelentőségű természeti erőforrások a különböző vízkészletek, amelyekkel mind minőségi, mind mennyiségi értelemben felelősen kell bánni. A lakosság számára különösen fontos a mindenkor elérhető, jó minőségű és megfelelő mennyiségű ivóvíz, amelynek biztosítása érdekében védeni szükséges az ivóvizet biztosító vízbázist mind árvizes, mind aszályosabb időszakokban (alacsony Duna vízszint). A környezet és az élővizek védelme ma már megköveteli a keletkező szennyvizek teljes mértékben történő megtisztítását, ezért szükséges a szennyvízcsatorna hálózatának teljes kiépítése. A vízkészletekkel való tudatos gazdálkodás, a csapadékvizek visszatartása és hasznosítása részben az ivóvízfogyasztás csökkentését, részben a csapadékvíz elvezetésének mérséklését és a hálózat tehermentesítését eredményezheti. Az egyre szélsőségesebb időjárási események miatt az árvízi védekezés is egyre fontosabb feladattá válik.


	PRIORITÁS 6.6 Energiahatékonyság és klímavédelem


	Hősziget-hatás enyhítése a városrendezés eszközeivel
Energia-hatékony és alacsony károsanyag-kibocsátású épített környezet kialakítása
Városi megújuló energiaforrások alkalmazásának elősegítése
Beépített energia megőrzése a városrehabilitáció és barnamezős beruházások révén
Intelligens energiaellátó és elosztó hálózat létrehozása
Megújuló energiaforrások, szennyvíz- és hulladék hasznosítása az energiatermelésben
Meglévő távhőhálózat felújítása és a kiépítettség növelése
Távhűtő-rendszer integrálása
Integrált várostervezéssel a környezetszennyezés mérséklése
Környezetbarát közlekedési módok és eszközök fejlesztése


	A klímaváltozás hatásainak enyhítése korunk egyik legnagyobb kihívása. A globális klímaváltozás és a városi klímában megfigyelhető változások káros hatásai fokozottan érvényesülnek a nagyvárosokban, így Budapesten is. A klímaváltozásért felelős üvegházhatású gázok kibocsátása az energiafogyasztással hozható összefüggésbe. Az energiafogyasztás csökkentése és a klímavédelem a nemzetközi elvárásokkal összhangban kell megtörténjen.

	Összefoglaló értékelés: a stratégiai cél és a cél elérését támogató prioritások ma is aktuálisak, sőt a klímaváltozásnak a nagyvárosi környezetben fokozottan jelentkező hatásai egyre sürgetőbbé teszik a természeti erőforrásokkal való takarékosabb gazdálkodást, az energiahatékonyság növelését, valamint az élhetőbb, egészségesebb városi környezet kialakítását célzó intézkedéseket. 
A városi zöldfelületek nagyságát tekintve az elmúlt években nem történt jelentős előrelépés, a belvárosi területek továbbra is kiemelten rossz zöldfelületi aránnyal bírnak, ezért itt a városi hőszigethatás fokozatosan érvényesül. A zöldterületi ellátottság mértéke továbbra is elmarad a nemzetközi ajánlástól, ezért szükségszerű a zöldterületek nagyságának növelése, a meglévő zöldterületek fejlesztése. A biodiverzitást a város terjeszkedése mellett a klímaváltozás is veszélyezteti, ezért egyre nagyobb hangsúlyt kell fektetni a fennmaradt értékes élőhelyek védelmére, értékmegőrző kezelésére.
Budapest környezeti problémái közül továbbra is a magas zajterhelés és a kedvezőtlen levegőminőség tekinthető a legjelentősebb problémának. Az itt élők életminőségének és egészségének javítása érdekében érvényt kell szerezni a zajcsökkentést és levegőminőség javítást eredményező, komplex intézkedéseknek. 
A koncepcióban szereplő talajvédelmi intézkedések aktuálisak, mivel a városban továbbra is jelentős arányban találhatók szennyezett területek. Bár a szelektív hulladékgyűjtés rendszere sokat fejlődött az elmúlt időszakban, a települési hulladékok hasznosítási aránya továbbra is alacsony. Az EU körforgásos gazdaságra vonatkozó cselekvési terve alapján egyre halaszthatatlanabb a hulladékmegelőzési és -hasznosítási ágazat fejlesztése. 
Az elmúlt években tapasztalható klímaváltozás és annak hatásai, az időjárási szélsőségek gyakoribbá válása egyre inkább éreztetik negatív hatásaikat (elöntések, villámárvizek stb.). Így fontos szerepe van a csapadékvizekkel történő hatékony és megfelelő gazdálkodás kialakításának. Az árvízvédelmi fejlesztések megvalósulásával csökkenthetőek az árvízi kockázatok, amelyekkel egyúttal csökkenthetőek az élet- és vagyonvédelmi, valamint egészségügyi kockázatok is. Budapest ivóvízbázisát biztosító kútjait nemcsak az árvizek, hanem az aszályos napok számának növekedése is károsan érinti, ezért az ivóvízbázist továbbra is védeni szükséges.
Budapest üvegházhatású gáz kibocsátásáért döntően az épületállomány energiafelhasználása felelős. Az energiafelhasználás alapvetően fosszilis forrású, a megújuló energiaforrások részaránya csekély, az épületek energiahatékonysága gyenge. Emellett ugyancsak jelentős a közlekedés energiafelhasználása a fővárosban. Az üvegháztartású gázok kibocsátásának csökkentése érdekében az alacsonyabb kibocsátású, illetve a megújuló energiaforrások alkalmazása mellett az épületek, valamint az ipari termelő és szolgáltató létesítmények energiahatékonyságát kell javítani. Továbbá preferálni kell a közösségi, a kerékpáros és a gyalogos közlekedés arányának növelését, az elektromos, illetve az egyéb alacsony kibocsátású gépjárművek alkalmazásának és használatának ösztönzését. Mindezen túl fontos a zöldfelületek minőségi fejlesztése is.


	[bookmark: _Toc57911979]CÉL: BUDAPEST KOMPLEX SZEREPKÖRÉNEK MEGFELELŐ KÖZLEKEDÉSI RENDSZER MEGTEREMTÉSE


	A társadalmi, gazdasági, technológiai fejlődés eredményeképpen Európában az urbánus épített környezet vált a meghatározóvá. 
A város mindennapi életéhez, feladatai ellátásához, színvonalas működéséhez nélkülözhetetlen a komplex, a város összetett szerepkörének megfelelő többszintű közlekedési rendszer, amely egyidejűleg megfelel a nemzetközi, az országos, a térségi és a nagyvárosi szerepből fakadó, egymástól eltérő mobilitási igényeknek.
A fenntartható fejlődés szempontjából fontos, hogy a helyváltoztatás iránti igények a terület-város szerkezet tervszerű alakításával fajlagosan csökkenjenek, és az utazási szokások tudatos befolyásolásával – ide értve a szemlélet formálást is – tolódjanak el a környezetet kímélő közlekedési módok felé, intelligens mobilitást eredményezve. Kiemelt hangsúlyt kell fektetni a városi közösségi közlekedésre, valamint a gyalogos és a kerékpáros közlekedésre.

	Közlekedési eszközváltás rendszere
	Intermodális és átszálló csomópontok
	Hálózati hiányok és új dunai átkelők

	PRIORITÁS 7.1 Nemzetközi és országos közlekedési kapcsolatok fejlesztése


	A gyorsforgalmi úthálózat fejlesztése
A hagyományos vasúti közlekedés fejlesztése és a nagysebességű vasúti kapcsolatok kialakítása
A nemzetközi repülőtér szerepének erősítése
Kikötőfejlesztés a nemzetközi személyforgalom és áruszállítás terén
A globalizálódó világban – az informatika rendkívül dinamikus fejlődése ellenére – továbbra is fontos tényező marad a jó fizikai elérhetőség a személyközlekedésben, de különösen az áruszállításban. A leggyorsabb fejlődés – a 2020-as évet meghatározó pandémiás időszaktól eltekintve – ezután is a légi közlekedésben várható. A gyorsforgalmi és vasúti kapcsolatrendszer továbbra is meghatározó Budapest szempontjából, egyszerre biztosítja a nemzetközi és az országos szintű elérhetőséget is. A hajózás jelentősége Magyarország adottságai folytán elmarad a többi közlekedési módtól.

	PRIORITÁS 7.2 Térségi közlekedés fejlesztése


	Az elővárosi vasúti közlekedés integrált szemléletű fejlesztése
A településközi és ráhordó autóbusz szolgáltatások fejlesztése
A közlekedési eszközváltás feltételrendszerének biztosítása a várostérség településein
A településközi kerékpározás feltételeinek megteremtése
Településközi hajóforgalom beindítása
A főváros közlekedése szempontjából Budapest és agglomerációja közötti közlekedés továbbra is meghatározó jelentőségű. A térségi közlekedés fenntarthatóságának és minőségének ezután is meghatározó eleme – a folyamatban lévő állami fejlesztésekkel összhangban – az elővárosi vasúti közlekedés, amellyel integráltan kell az elővárosi autóbusz közlekedést és a helyi érdekű vasúti közlekedést  fejleszteni (ennek megfelelőn a Volán társaságok és a HÉV vonalak szervezetileg már a MÁV Zrt.-hez tartoznak. A térségi közlekedés fejlesztésének továbbra is részét képezi az eszközváltási lehetőségek bővítése.

	PRIORITÁS 7.3 A fővárosi közösségi közlekedés fejlesztése


	Kínálati jellegű közösségi közlekedés megteremtése és működtetése
A közösségi közlekedés területi hiányainak megszüntetése
A városi kötöttpályás hálózatok kiemelt fejlesztése
Városi (és elővárosi) vasúti közlekedés fejlesztése
Városi hajózás fejlesztése
A közlekedési eszközváltás feltétel rendszerének biztosítása a fővárosban
A központrendszer elemeinek, valamint a városi intermodális és az átszálló csomópontok kiemelt fejlesztése
Budapesten a főváros komplex (nemzetközi, országos, térségi és nagyvárosi) szerepköréből és lakos számából adódóan a mobilitási igények miatt az országban egyedülálló közösségi közlekedési rendszer fejlesztése és fenntartása szükségessé a továbbiakban is. A fenntarthatóság jegyében a jelenlegi fejlődési iránynak megfelelően a kötöttpályás hálózatokra épülő közösségi közlekedési rendszert ki kell terjeszteni a már beépített területekre és az újonnan beépülő területek esetében pedig azt feltételként kell meghatározni. A fenntartható fejlődést elősegíti a megfelelő településszerkezetre (városközpontot tehermentesítő területileg hierarchizált központrendszer, kompakt városszerkezet) és területhasználatra (vegyes területhasználat, forgalomvonzó létesítmények kötöttpályás közösségi közlekedési vonalak mellé történő tudatos telepítése) vonatkozó koncepciók és tervek következetes fenntartása.

	PRIORITÁS 7.4 A fővárosi egyéni közlekedés fejlesztése


	Hálózati hiányok megszüntetése, új dunai átkelők létesítése
Közterületek újra felosztása
Gyalogos közlekedés kiemelt fejlesztése
Kerékpározás fejlesztése
Egyéni személygépjármű közlekedés fejlesztése, forgalomcsillapítás
Parkolási problémák kezelése
A főváros ésszerű működésének, a városközpont területének forgalmi túlterhelés alóli mentesítésének, és a településszerkezet kiegyensúlyozásának érdekében a hiányzó, harántoló irányú  szerkezeti elemek megvalósítása továbbra is feladatként jelentkezik. Egy élhetőbb város kialakítására törekedve a meglévő közúthálózati elemek keresztmetszeti kialakítása tekintetében a „közúti területek újra felosztása” még inkább szükséges. Az összefüggő lakóterületeken folytatni kell a forgalomcsillapítást. A környezeti ártalmak (a zaj és a légszennyezettség) miatt jelentős a társadalmi igény – különösen az érzékeny és értékes városrészekben – a gépjármű közlekedés korlátozására, a gyalogos és kerékpáros közlekedés lehetőségeinek fejlesztésére, a koncepciókban szereplő parkolás szabályozás és gazdálkodás megvalósítására.

	Összefoglaló értékelés: A stratégiai cél és a cél elérését támogató prioritások ma is időszerűek, Budapest komplex szerepkörének megfelelő közlekedési rendszert a nemzetközi és országos közlekedési kapcsolatok, valamint a térségi és városi mobilitási igények együttesen alakítják, határozzák meg továbbra is.
A közlekedés vonatkozásában is még hangsúlyosabbá válik azonban a fenntartható fejlődés és az élhetőség kritériuma. A város létéből fakadó közlekedési kényszer a településszerkezet és a területfelhasználás tudatos alakításával csökkenthető és csökkentendő ezután is, ezért szükséges a kompakt város, a differenciált központ rendszer és a vegyes területfelhasználás. A közlekedés káros hatásai a közlekedési szokások befolyásolásával és a közlekedési rendszer ehhez illeszkedő fejlesztésével és fenntartásával érhető el. Ezért mind a térségi, mind a városi közlekedésben az elektromos üzemű kötöttpályás közösségi közlekedési hálózatoknak kell a legnagyobb szerepet biztosítani a jövőben is, valamint a fenntartható egyéni közlekedési módoknak, a gyalogos és kerékpáros közlekedésnek kell meghatározó szerepet betölteniük a hatályos városfejlesztési koncepcióban megfogalmazottakkal összhangban.  







	[bookmark: _Toc57911980]CÉL: BEFOGADÓ, TÁMOGATÓ, AKTÍV TÁRSADALOM


	Budapest lakossága az ország lakosságának 1/5-ét, nagyságrendi fogyasztói piacot, a szolgáltatások és a tevékenységek referencia helyét jelenti. A prognosztizálható demográfiai folyamatok közül meghatározó az idős korosztályok növekvő aránya. Budapest lakosságszáma a városon kívülről érkező migráció nélkül csökken, a népességszám szinten tartása csak beköltözéssel és az elvándorlás megakadályozásával érhető el. A beköltözés forrása egyrészt az országhatárokon belüli költözés, másrészt a nemzetközi vándorlás, amelynek fő célpontja a főváros. Mindez új kihívásokat jelent: mind a szolgáltatások elérhetőségének és színvonalának javítása, mind az innováció befogadása és felhasználása terén

	Alapellátásban beavatkozást igénylő területek
	Meghatározó kulturális térségek

	PRIORITÁS 8.1 Befogadó és támogató társadalom


	A migrációs folyamatok támogatása
Fellépés a társadalmi diszkriminációval szemben
A helyi közösségek erősítése, együttműködés támogatása
Az elvándorlás mérséklése
A népességszám stagnálása miatt továbbra is fontos az elvándorlás csökkentése, valamint a belső vándorlás, illetve a külföldiek letelepedésének támogatása. A társadalmi kisebbségek méltóságának és emberi jogainak tiszteletben tartása alapvető társadalmi elvárás. 

	PRIORITÁS 8.2 Az életformák és a társadalmi gazdasági környezet változásainak összehangolása


	Az öngondoskodás erősítése
Az aktív életkor meghosszabbítása
A végzettség, készség, képesség növelése, transzferálhatóság
A mobilitási hajlandóság erősítése
Az aktív társadalomban az egyén felismeri öngondoskodásának szükségességét, mely eredményeképp biztosítja saját boldogulását, megőrzi egészségét. Az aktív életkor meghosszabbítása az elöregedési tendenciák miatt továbbra is elsődleges. A munkaerőkínálat diszharmóniája napjainkban is gyakran igényel rövid idejű migrációt, melyhez befogadó környezetet kell teremteni. 

	PRIORITÁS 8.3 A humán szolgáltatások optimalizálása


	Az oktatás színvonalának és hatékonyságának növelése
Az egészségügyi ellátórendszer fejlesztése, a prevenció erősítése, és az egészséges életmódra való ösztönzés
Sportoló lakosság arányának növelése
Gyógy- és termálvizekben rejlő egészségmegőrzés kihasználása
A szociális intézményhálózat kapacitásainak megtartása, szükség szerinti bővítése
A szolgáltatásokhoz való hozzáférés biztosítása a speciális igényű emberek számára, és az együttműködés ösztönzése
A közbiztonság fejlesztése, a lakosság reális biztonságérzetének erősítése
A humán szolgáltatások szerepe továbbra is megkérdőjelezhetetlen, a szolgáltatásokhoz való hozzáférés mindenki számára elsődleges, a megfelelő életszínvonal biztosításához elengedhetetlen, ezért a szolgáltatások optimalizálása továbbra is időszerű. 

	PRIORITÁS 8.4 A kulturális kínálat bővítése


	A kulturális intézményrendszer fejlesztése
A helyi közösségek szerepének növelése
A kulturális sokszínűség támogatása
Ahhoz, hogy Budapest hosszú távon is a térség kulturális központja maradhasson a kulturális kínálat bővítésére van szükség. A nagyszámú, kultúra iránt érdeklődő közönség megtartása gazdag kínálatot és sokféle szórakozási lehetőséget nyújtó, piacképes infrastruktúra fenntartásával érhető el.

	Összefoglaló értékelés: Budapest lakosságának összetétele eltér az ország többi részétől: lakossága öregebb és gyorsan öregszik, több a nyugdíjas, képzettebb, jobb életminőséggel és igénnyel, népességi súlyánál fogva magasabb jövedelemmel és fogyasztással rendelkezik, több a tanuló, a képzettebb szakember és az egyszemélyes háztartás is. Budapest és környéke a belső és nemzetközi migráció esetében elsődleges célpont.
[bookmark: _GoBack]A humán erőforrás, a képességek, a készségek a haladás kulcselemeivé váltak. A város megtartó erejét, vonzerejét és presztízsét növeli, ha az általa nyújtott szolgáltatások közül, minden használó eléri és igénybe veheti azt, amelyre szüksége van.
Budapest sajátos hagyományai és gazdag kulturális élete miatt is vonzó város, egyedi karakterét a kulturális sokszínűség erősíti. Elsősorban kultúrájának továbbfejlesztése révén tarthatja meg vonzását és erősítheti regionális központ szerepkörét.
Budapesten jelenleg a népesség elöregedése, valamint az új gazdasági-társadalmi kihívások indukálják az életmód változását, az új típusú egyéni és társadalmi igények megjelenését, amelyekre a városnak továbbra is reflektálnia kell.








	[bookmark: _Toc57911981]CÉL: RUGALMAS ÉS KORSZERŰ LAKÁSSTRUKTÚRA KIALAKÍTÁSA


	A lakhatás körülményei közvetlen hatással vannak az életminőségre, egészségre, de meghatározóak az egyének társadalmi mobilitása, sőt a generációk közötti társadalmi mobilitás, így a társadalmi egyenlőtlenségek alakulása szempontjából is. A város és a régió lakáskínálata meghatározó a népességmegtartó képesség, a társadalmi integráció, valamint a vonzerő, a versenyképesség és a gazdasági teljesítmény szempontjából is.


	PRIORITÁS 9.1 A lakásállomány optimalizálása


	A meglevő lakásállomány társadalmi igényeknek megfelelő korszerűsítése
A megfizethetőség javítása
A bérlakásszektor országos szintű újragondolása
Budapest lakásállományának egy része továbbra sem felel meg napjaink elvárásainak, az ezeken a területeken kialakult krízisterületek komplex rehabilitációra szorulnak. Budapesten a háztartások 25-30%-a néz szembe tartósan megfizethetőségi problémával, ugyanakkor az önkormányzatok tulajdonában lévő bérlakás-szektor, amely az alacsony jövedelmű háztartásoknak nyújt megfizethető lakhatási lehetőséget, csupán a lakásállomány 5%-át teszi ki, ez jelentősen elmarad az igényektől. 

	PRIORITÁS 9.2 A térbeli- társadalmi szerkezet kiegyensúlyozása


	A kiegyensúlyozott térbeni-társadalmi szerkezetet elősegítő lakóterületi fejlesztések
Komplex programok a társadalmi-gazdasági problémákkal sújtott területek rehabilitációjára
A lakásállomány megújítása érdekében továbbra is szükség van lakóterületi fejlesztésekre, illetve új lakások építésére, az igényeknek megfelelő összetételben, ahol a kiegyensúlyozott szerkezetnek köszönhetően javul az intézményekhez, szolgáltatásokhoz való hozzáférés. A krízisterületek kezelésére továbbra is a helyi adottságokra reflektáló és azokra építő, differenciált, szükség esetén komplex, kiszámítható, a problémák kezeléséhez szükséges időtávban gondolkodó programok lebonyolítása szükséges.

	Összefoglaló értékelés: Bár Budapest nem szenved lakáshiányban, a lakosság változó társadalmi és demográfiai összetétele – az elöregedés, a megfizethetőségi problémák, a gazdasági helyzet és a háztartásszerkezet változásai, a nemzetközi migráció – továbbra is kihívásokat jelent a fővárosi lakásrendszer számára. 
Ezzel párhuzamosan a budapesti lakásállomány minősége, energia hatékonysága, a területi elhelyezkedése („városi terjeszkedés”), a társasházak mindennapi kezelése, energia felhasználása további konfliktusok forrása. A fővárosi lakáspiac szélsőséges kilengéseit a váltakozó lakáspolitika szabályozási, támogatási és adózási környezet okoztak bizonytalansága fokozza.

	STRATÉGIAI CÉL
	CÉL ELÉRÉSÉT TÁMOGATÓ PRIORITÁS
	ÉRTÉKELÉS

	
	
	Megtartásra javasolt, időszerű
	Megtartásra nem javasolt, nem időszerű

	1.
	KEZDEMÉNYEZŐ, EGYÜTTMŰKÖDŐ TERÜLET-, VÁROS- ÉS TÉRSÉGFEJLESZTÉS
	1.1
	A város- és térségfejlesztés megvalósításához szükséges intézményrendszer kiépítése
	X
	

	
	
	1.2
	A város- és térségfejlesztés forrásszerkezetének átalakítása
	X
	

	
	
	1.3
	Önfenntartó városgazdálkodási rendszer létrehozása
	X
	

	2.
	TUDÁSALAPÚ, VERSENYKÉPES, INNOVATÍV ÉS „ZÖLD” GAZDASÁG
	2.1
	Technológiai innováció és tudástranszfer hatékonyságának javítása
	X
	

	
	
	2.2
	Felhasználóbarát városkormányzás kialakítása
	X
	

	
	
	2.3
	Turizmus mint gazdasági húzóágazat
	X
	

	3.
	PARTNERSÉG- A JÖVŐ KÖZÖS TERVEZÉSE, ÖSSZEHANGOLT FEJLESZTÉSEK BUDAPESTEN ÉS A VÁROSTÉRSÉGBEN
	3.1
	Partnerség a budapesti gazdasági tér összehangolt fejlesztése érdekében
	X
	

	
	
	3.2
	Partnerség Budapest és Pest megye között
	X
	

	
	
	3.3
	A budapesti külső kerületek és a szomszédos agglomerációs települések közötti együttműködések elősegítése
	X
	

	
	
	3.4
	A budapesti kerületi önkormányzatok és a fővárosi önkormányzat közötti együttműködés
	X
	

	4.
	NEMZETKÖZI SZEREP ERŐSÍTÉSE A TÉRSÉGI POZÍCIÓ KIHASZNÁLÁSÁVAL
	4.1
	Együttműködések elősegítése
	X
	

	
	
	4.2
	Versenyképesség növelése
	X
	

	5.
	HATÉKONY VÁROSSZERKEZET KIALAKÍTÁSA – KOMPAKT VÁROS
	5.1
	Vegyes területhasználat kialakítása
	X
	

	
	
	5.2
	Barnamezős területek funkcióváltása
	X
	

	
	
	5.3
	Differenciált központrendszer létrehozása
	X
	

	
	
	5.4
	A Dunával együtt élő város
	X
	

	
	
	5.5
	Értékvédelem- értékteremtés
	X
	

	6.
	A KÖRNYEZETI ERŐFORRÁSOK VÉDELME ÉS FENNTARTHATÓ HASZNÁLATA, A TERMÉSZETI ÉRTÉKEK ÉS TÁJI ADOTTSÁGOK MEGŐRZÉSE
	6.1
	Zöld- és egyéb biológiailag aktív felületek megőrzése, növelése
	X
	

	
	
	6.2
	Természeti- tájképi értékek megőrzése
	X
	

	
	
	6.3
	Zaj- és légszennyezés csökkentése
	X
	

	
	
	6.4
	Korszerű hulladékgazdálkodás és talajvédelem
	X
	

	
	
	6.5
	Korszerű vízgazdálkodás
	X
	

	
	
	6.6
	Energiahatékonyság és klímavédelem
	X
	

	7.
	BUDAPEST KOMPLEX SZEREPKÖRÉNEK MEGFELELŐ KÖZLEKEDÉSI RENDSZER MEGTEREMTÉSE
	7.1
	Nemzetközi és országos közlekedési kapcsolatok fejlesztése
	X
	

	
	
	7.2
	Térségi közlekedés fejlesztése
	X
	

	
	
	7.3
	A fővárosi közösségi közlekedés fejlesztése
	X
	

	
	
	7.4
	A fővárosi egyéni közlekedés fejlesztése
	X
	

	8.
	BEFOGADÓ, TÁMOGATÓ, AKTÍV TÁRSADALOM
	8.1
	Befogadó és támogató társadalom
	X
	

	
	
	8.2
	Az életformák és a társadalmi gazdasági környezet változásainak összehangolása
	X
	

	
	
	8.3
	A humán szolgáltatások optimalizálása
	X
	

	
	
	8.4
	A kulturális kínálat bővítése
	X
	

	9.
	RUGALMAS ÉS KORSZERŰ LAKÁSSTRUKTÚRA KIALAKÍTÁSA
	9.1
	A lakásállomány optimalizálása
	X
	

	
	
	9.2
	A térbeli- társadalmi szerkezet kiegyensúlyozása
	X

